CELEX: E2015P0027
Language: et
Date: 2015-10-30 00:00:00
Title: EFTA kohtult nõuandva arvamuse saamise taotlus, mille Beschwerdekommission der Finanzmarktaufsicht esitas 30. oktoobril 2015 seoses kohtuasjaga A vs. Finanzmarktaufsicht (FMA) (kohtuasi E-27/15)

22.12.2016   
            
            
               ET
            
            
               Euroopa Liidu Teataja
            
            
               C 480/7
            
         EFTA kohtult nõuandva arvamuse saamise taotlus, mille Beschwerdekommission der Finanzmarktaufsicht esitas 30. oktoobril 2015 seoses kohtuasjaga A vs. Finanzmarktaufsicht (FMA)
   (kohtuasi E-27/15)
   (2016/C 480/09)
   
      Beschwerdekommission der Finanzmarktaufsicht (Liechtensteini finantsjärelevalveasutuse apellatsiooninõukogu) esitas 30. oktoobri 2015. aasta kirjas, mis saabus kohtukantseleisse 16. novembril 2015, EFTA kohtule taotluse nõuandva arvamuse saamiseks kohtuasjas A vs. Finanzmarktaufsicht (FMA). Arvamust taotletakse järgmistes küsimustes:
   
               1.
            
            
               Kas Euroopa Parlamendi ja nõukogu 26. oktoobri 2005. aasta direktiivi 2005/60/EÜ (rahandussüsteemi rahapesu ja terrorismi rahastamise eesmärgil kasutamise vältimise kohta) tuleb tõlgendada nii, et „usaldusfondide või äriühingute teenuste pakkujad“ kõnealuse direktiivi artikli 2 lõike 1 punkti 3 alapunkti c ja artikli 3 punkti 7 alapunkti b tähenduses on kohustatud hankima teavet ärisuhte eesmärgi ja olemuse kohta, nagu on sätestatud kõnealuse direktiivi artikli 8 lõike 1 punktis c ja artikli 9 lõikes 6, kooskõlas üksnes nende asukohaliikmesriigi õigusaktidega (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Kui esimesele küsimusele vastatakse eitavalt: milliseid kriteeriume tuleb kasutada määramaks, kas „usaldusfondide või äriühingute teenuste pakkujad“ on kohustatud hankima teavet ärisuhte eesmärgi ja olemuse kohta, nagu on sätestatud kõnealuse direktiivi artikli 8 lõike 1 punktis c ning artikli 9 lõikes 6, kooskõlas muu liikmesriigi õigusaktidega?
            
         
               3.
            
            
               Kas vastused küsimustele 1 ja 2 kehtivad ka juhul, kui äriühing, kellele haldusteenuseid osutatakse, ei ole asutatud liikmesriigis?